Diari Oficial de la Generalitat Valenciana


Sumari del DOGV 7990, del 01-03-2017 (2017/1585)

ORDRE 1/2017, de 23 de febrer, de la Conselleria d'Hisenda i Model Econòmic, per la qual es publica la línia pressupostària per al finançament de les ajudes convocades en el marc del programa Eurodisea i s'obri el termini de presentació de sol·licituds per a l'exercici de 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7990

Data del DOGV
:   01-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1585


Data del document
:   23-02-2017

Organisme emissor
:   Conselleria d'Hisenda i Model Econòmic

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

ORDRE 1/2017, de 23 de febrer, de la Conselleria d'Hisenda i Model Econòmic, per la qual es publica la línia pressupostària per al finançament de les ajudes convocades en el marc del programa Eurodisea i s'obri el termini de presentació de sol·licituds per a l'exercici de 2017. [2017/1585]  
La Generalitat, a través de la Conselleria d'Hisenda i Model Econòmic, està participant des de 1987 en el desenvolupament del programa Eurodisea, creat l'any 1985 per l'Assemblea de Regions d'Europa, de la qual la Comunitat és membre actiu.  
El programa Eurodisea permet realitzar intercanvis entre joves de les regions d'Europa participants en aquest, que possibiliten a aquests beneficiar-se d'una formació lingüística i d'un període de pràctiques en una empresa estrangera. Les distintes regions assumeixen la responsabilitat de gestionar el programa i, basant-se en això, realitzen la preselecció dels candidats, s'encarreguen de l'enviament i acollida d'aquests, i gestionen les ofertes de períodes de pràctiques.  
La Generalitat, a través de la seua participació en el programa, pretén recolzar la promoció i formació laboral dels jóvens valencians, facilitant-los per a això l'accés a una experiència d'intercanvi internacional. D'altra banda, i en aplicació del principi de reciprocitat establit per l'Assemblea de Regions d'Europa en els texts fundadors del programa Eurodisea, la Comunitat Valenciana, per a poder enviar jóvens valencians a l'estranger, es compromet a rebre i facilitar estades a joves provinents d'altres regions europees.  
Per tot això i fent ús de les atribucions que em confereixen l'article 28 de la Llei 5/1983, de 30 de desembre, del Consell, i l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions,  
  
  
ORDENE  
  
Primer  
Per la present ordre es convoquen les ajudes per a empreses i entitats que complisquen els requisits establits l'article 3 de l'Ordre 16/2014, de 5 de setembre, per la qual s'aproven les bases reguladores del Programa Eurodisea (DOCV 7357, 10.09.2014), en règim de concurrència competitiva en el marc del Programa Eurodisea de l'Assemblea de Regions d'Europa.  
Per a l'exercici 2017, i de conformitat amb la Llei 14/2016, de 30 de desembre, de pressupostos de la Generalitat per a l'exercici 2017 (DOGV 7948, 31.12.2016), les ajudes previstes en l'Ordre 16/2014 seran finançades amb càrrec al programa pressupostari 612.10.04, línia S2586000, dels crèdits de la Conselleria d'Hisenda i Model Econòmic, consignats en els pressupostos de la Generalitat per al 2017, per un import global màxim de 528.000 euros. L'import previst en la present ordre podrà estar cofinançat al 50 % pel Fons Social Europeu amb càrrec al POCV del FSE 2014-2020.  
De conformitat amb el que establix l'article 1.2 de l'Ordre 16/2014, de 5 de setembre, la Generalitat ha previst per a 2017 establir dos fluxos d'arribada de joves estrangers a la nostra Comunitat. La data d'inici del període de pràctiques professionals d'aquests fluxos seran previsiblement el mes de juny i el de novembre de 2017.  
El termini de presentació de sol·licituds serà de 20 dies naturals comptats des de l'endemà de la publicació de la present ordre en el Diari Oficial de la Generalitat Valenciana.  
A la present convocatòria li resulta d'aplicació la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s'aprova el seu Reglament, i també la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Segon  
De conformitat amb el que estableix l'article 7.3 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, i considerant que les ajudes regulades en la present ordre són ajudes de minimis, ja que es concedeixen a cada empresa durant un cert espai de temps i no superen la quantitat fixa determinada, segons el Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE 24.12.2013), no compleixen tots els criteris que estableix l'article 107, apartat 1, del Tractat, i, per tant, no estan subjectes al procediment de notificació.  
  
Les entitats beneficiàries d'aquestes ajudes hauran de complir amb la regla d'acumulació establida en l'article 5 del mencionat Reglament (UE) núm. 1407/2013, i queden fora d'aquestes ajudes les empreses que operen en els sectors relacionats en l'article 1 d'aquest.  
  
La present ordre produirà efectes l'endemà de la seua publicació en el Diari Oficial de la Generalitat Valenciana.  
  
València, 23 de febrer de 2017  
  
El conseller d'Hisenda i Model Econòmic,  
VICENT SOLER I MARCO